
_START_ARTICLE_
Paderborn
_START_SECTION_
Geografi
_START_PARAGRAPH_
Paderborn ligger ved kilden til floden Pader, omtrent 50 km øst for Lippstadt og 40 km syd for Bielefeld. Åsene i Eggegebirge ligger øst for byen.
_START_SECTION_
Historie
_START_PARAGRAPH_
Det menes at Karl den Store tilbragte en stor del af sin regeringstid i området, og spor af ruiner under og omkring domkirken i Paderborn ser ud til at støtte dette._NEWLINE_Træet Irminsul der ifølge saxisk mytologi forbandt jorden og himlen, stod ifølge legenden nær Paderborn._NEWLINE_Paderborn var sæde for bispedømmet Paderborn og er i dag sæde for en romersk-katolsk ærkebiskop._NEWLINE_St. Liborius bliver mindet hvert år i Paderborn under Liborifesten i juli, selv om festivitassen i dag kun har en smule at gøre med helgenen.